21.6.2005 Den Europæiske Unions Tidende L 158/23 KOMMISSIONENS BESLUTNING af 20. juni 2005 om en anmodning om undtagelse for afgifter på køretøjer, der er indgivet af Frankrig i medfør af artikel 6, stk. 2, litra b), i Europa-Parlamentets og Rådets direktiv 1999/62/EF om afgifter på tunge godskøretøjer for benyttelse af visse infrastrukturer (meddelt under nummer K(2005) 1818) (Kun den franske udgave er autentisk) (EØS-relevant tekst) (2005/449/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets direktiv 1999/62/EF af 17. juni 1999 om afgifter på tunge godskøre- tøjer for benyttelse af visse infrastrukturer (!), særlig artikel 6, og ud fra følgende betragtninger: (1) I overensstemmelse med artikel 6, stk. 2, litra b), i direktiv 1999/62/EF kan medlemsstaterne anvende nedsatte satser eller undtagelser fra køretøjsafgifter for køretøjer, som kun undtagelsesvis kører på offentlig vej i registreringsmedlemsstaten, og som anvendes af fysiske eller juridiske personer, hvis hovedvirksomhed ikke er godstransport, men dog kun hvis den transportvirk- somhed, som udføres med sådanne køretøjer, ikke skaber konkurrencefordrejninger, samt hvis Kommissio- nens samtykke indhentes. (2) — Frankrig har anmodet om Kommissionens samtykke til undtagelsen for afgifter på motorkøretøjer i henhold til direktiv 1999/62/EF for køretøjer med en tilladt brutto- vægt på mindst 12 tons, som udelukkende anvendes til offentlige arbejder og erhvervsaktiviteter i Frankrig. (3) Betingelserne i artikel 6, stk. 2, litra b) i direktiv 1999/62/EF er opfyldt, idet de kun undtagelsesvis kører på offentlig vej, de anvendes ikke til godstransport, og de skaber ikke konkurrencefordrejninger, fordi de ikke kan transportere andet end det udstyr, som er permanent monteret på køretøjet, og som benyttes til specifikke formål. (4) — Samtykket gives for et begrænset tidsrum. (5) Den undtagelse, som Frankrig har anmodet om, bør derfor godkendes — (1) EFT L 187 af 20.7.1999, s. 42. Ændret ved tiltrædelsesakten af 2003. VEDTAGET FØLGENDE BESLUTNING: Artikel 1 I overensstemmelse med artikel 6, stk. 2, litra b), i direktiv 1999/62/EF giver Kommissionen hermed sit samtykke til, at følgende motorkøretøjer på mindst 12 tons, der udelukkende anvendes til transport af permanent monteret udstyr i forbin- delse med offentlige arbejder og erhvervsaktiviteter i Frankrig, undtages for afgifter indtil den 31. december 2009: 1) Motordrevne  løftemaskiner og industritrucks — (kraner monteret på en vejgående undervogn) 2) Mobile pumper eller mobile pumpestationer monteret permanent på en vejgående undervogn 3) Mobile kompressorsæt monteret permanent på en vejgående undervogn 4) Betonblandemaskiner og betonpumper monteret permanent på en vejgående undervogn (undtagen betonkanoner, som anvendes til transport af beton) 5) Mobile generatorsæt monteret permanent på en vejgående undervogn 6) Mobile motordrevne jordbor monteret permanent på en vejgående undervogn. Artikel 2 Denne beslutning er rettet til Den Franske Republik. Udfærdiget i Bruxelles, den 20. juni 2005. På Kommissionens vegne Jacques BARROT Næstformand